คือผมฉีดวัคซีนพิษสุนัขบ้าเข็มสุดท้ายครบได้19วันแล้ววันนี้ผมโดนสุนัขเลียแผลที่นิ้วเท้าผมอยากรู้ว่าผมต้องฉีด วัคซีนใหม่ไหมคับหรือยังมีภูมิต้านทานจากวัคซีนอยู่หรือกินยาฆ่าเชื้อพอคับ...
สวัสดีค่ะ หากได้ฉีดวัคซีนพิษสุนัขบ้าครบตามกำหนดนัด โดยเข็มสุดท้ายฉีดไปเมื่อ 19 วันก่อน และในวันนี้โดนสุนัขเลียบาดแผลอีก ยังไม่จำเป็นต้องฉีดวัคซีนพิษสุนัขบ้าค่ะ เนื่องจากยังคงมีระดับภูมิคุ้มกันต่อเชื้อที่สูงอยู่สำหรับแผลที่เท้า หากเป็นเพียงแผลถลอกตื้น ขนาดเล็ก อาจเพียงแค่ล้างทำความสะอาดบาดแผลด้วยสบู่หรือน้ำยาฆ่าเชื้อให้สะอาด เช็ดบาดแผลให้แห้ง และใส่ยาฆ่าเชื้อเช่น โพไวโดนไอโอดีน(povidone iodine) ปิดบาดแผลด้วยผ้าก็อซหรือผ้าสะอาด เพื่อป้องกันฝุ่นละอองและการเสียดสี (เนื่องจากแผลอยู่ที่เท้า) หลังจากนั้นให้หลีกเลี่ยงการโดนน้ำและเช็ดทำความสะอาดแผลด้วยน้ำเกลือสำหรับล้างแผลทุกวัน หากเป็นแผลเปิดที่ลึก หรือขนาดใหญ่แนะนำไปพบแพทย์เพื่อให้ดูแลบาดแผลและจ่ายยาปฏิชีวนะสำหรับฆ่าเชื้อแบคทีเรียค่ะ และหากยังไม่ได้ฉีดวัคซีนป้องกันบาดทะยักในครั้งที่แล้ว ควรฉีดด้วยค่ะ